
·  Introducció

Changara és un poble que està situat al nord-oest de Moçambic a la província de Tete, i és el lloc on el Pare Albert va viure-hi més de 40 anys. Al llarg d’aquest anys, va fundar una missió que està constituïda per una casa parroquial, una església, una residència per a noies, una per a nois i un moli per a triturar el blat de moro. Aquesta missió queda delimitada per una tanca, feta de tela metàl·lica. Fora de la tanca, i a poca distància, hi ha una residència de nois que és de l’estat.
A Changara només hi ha una escola pública, la qual està ubicada rere de la missió, al costat d’una residència, que és pública, és el lloc on estudien tots els nois i noies de Changara i rodalies. Entre l’escola i la residència hi ha un pou d’aigua potable que és el que subministra l’aigua a tota la missió, a l’escola, a la residència i les cases properes al poble. 

Si, per a qualsevol causa, no poden treure aigua potable del pou, la que necessiten la treuen del riu, això comporta un alt risc sanitari perquè l’aigua està plena de paràsits. 
·  El Projecte

El projecte Pous i aigua consisteix bàsicament en la construcció de nous pous per a obtenir aigua potable i en els indret on hi hagi una persona de confiança de l’associació que sigui responsable de dur a terme el projecte.
Aquest projecte també inclou la reparació i el manteniment dels mateixos, sempre i quan no siguin derivats de la deixadesa i del mal ús.  

En principi, aquest projecte està destinat per treure la sorra molt fina que, de mica en mica, va caient i el va tapant. Per aquesta causa és necessari netejar el pou, treure la sorra i obtenir aigua potable per a tothom.
·  Objectiu

La finalitat d’aquest projecte és l’obtenció d’aigua potable per a tothom i evitar que les persones grans i especialment els nens no beguin aigua del riu perquè aquest fet comporta un alt risc sanitari i perquè l’aigua del riu està plena de paràsits. En les comunitats on obtenen l’aigua riu, els nens estan més deshidratats i amb els abdòmens molt distesos i això és el que intentarem evitar amb aquest projecte.
·  Termini

El termini d’execució d’aquest projecte sempre serà d’immediat.
·  Despeses

La despesa econòmica necessària dependrà del moment que es vulgui construir un pou o la realització del manteniment, però la citada despeses ha d’anar acompanyada d’una proposta en ferm i una còpia de la factura proforma per a la construcció del nou pou o bé una còpia de la factura proforma per la realització del manteniment.

En aquest moment, la despesa que comporta el manteniment del pou de Changara és de dos mil euros (2.000,00 €). Segons còpia de la factura proforma
expedida per l’empresa Geomoc, la qual s’acompanya al present projecte.
·  Ingressos

Els recursos econòmics per cobrir la inversió d’aquest projecte sortiran de les quotes dels socis, donacions, dels recursos propis que pugui generar l’associació i de les subvencions i/o ajuts que s’obtinguin de l’administració, entitats i empreses privades.

·  Data d’inici

El projecte Pous i aigua s’ha iniciat el 22 de maig de 2007 amb la tramesa dels diners. 

Girona, 22 de maig de 2007


·  El Projecte
Consisteix en construir un pou, assegurar-lo amb ciment o pòrtland, a un camp de cultiu que hi ha en un terreny que pertany a la residència i que està als afores del poble.
L’encarregat d’aquesta residència i de l’execució del projecte és el pare Matheus que coordina la parròquia i les residències.

En aquest terreny hi ha un camp per conrear i com que no tenen aigua, no el poden treballar.

·  Objectiu

L’objectiu és la construcció d’aquest pou perquè en puguin treure aigua, regar el camp i treure aliments per alimentar als nois i noies de la residència. 

·  Despeses

La despeses de la construcció del pou és de 300 euros.

·  Data d’inici

La construcció del pou serà d’immediat i tant bon punt el pare Matheus rebi els diners que ja han estat enviat. 

Girona, 18 de maig de 2008

